# אינויאשה

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אינויאשה
犬夜叉 ( אינויאשה )
ז'אנר | הרפתקאות, קומדיה, דרמה, פנטזיה, היסטורי, רומנטיקה, שונן
מאנגה
יוצר | רומיקו טקהאשי
הוצאה | Shogakukan (יפן)
התפרסם לראשונה במגזין | Shonen Sunday
תקופת הפירסום המקורית | 1996 – עד היום
מספר הכרכים שהתפרסמו | 44 (עד היום)
אנימה
אורך הפרק | 24 דקות
במאי | רומיקו טקהאשי
סטודיו | Sunrise
רשת השידור | Nippon TV (יפן) ערוץ הילדים (ישראל)
מדובבים בשפה העברית |
תקופת שידור מקורית | 16 באוקטובר, 2000 – 13 בספטמבר, 2004
מספר העונות ששודרו |
מספר הפרקים ששודרו | 167
סרטים

1. Inuyasha THE MOVIE: Affections Touching Across Time
2. Inuyasha THE MOVIE: The Castle Beyond the Looking Glass
3. Inuyasha THE MOVIE: Swords of an Honorable Ruler
4. Inuyasha THE MOVIE: Fire on the Mystic Island

אינויאשה (ביפנית: 犬夜叉; "אינו" - כלב ו"יאשה" -שד, שאוב מהמילה היפנית לגבריות) היא שמה של סדרת מאנגה ואנימה יפנית ותיקה מאת היוצרת רומיקו טקהאשי, האחראית בין היתר גם על הסדרות אורוסיי יטסורה, ראנמה ½, מייסון איקוקו, וכו'.

שמה המלא של הסדרה ביפנית הוא: 戦国お伽草子ー犬夜叉 (נהגה: "סנגוֹקוּ אוֹ-טוֹגי זוֹשי אינויאשה") או בתרגום חופשי: אינויאשה, סיפור עם פיאודלי.

## [עריכה] פרטים כלליים

| פרטי עלילה ("ספוילרים") מופיעים בהמשך.

הסדרה אינויאשה נמצאת תחת קטגוריית המאנגה\אנימה הנקראת שוֹנֶן (ביפנית: 少年) - סדרה קומית רומנטית המכילה פעולה והרפתקאות עם אלמנטים מפחידים. הסיפור מתחיל בטוקיו שביפן, שם תלמידת בית ספר צעירה בשם קָגוֹמֶה היגוֹראשי עוצרת בדרכה לבית הספר ליד הבאר המכוסה שבחצר ביתה (המתבררת מאוחר יותר כמקדש שינטו). לבאר מגיעה קגומה במטרה לעזור לאחיה הצעיר לחלץ את חתול המשפחה שנפל פנימה. בהתקרבה לפתח הבאר, מגיחה מתוכו לפתע שדה דמוית מרבה-רגליים ומושכת את קגומה פנימה, בטענה שבידי קגומה נמצא אביזר הנקרא אבן ארבע-הנשמות או אבן השיקוֹן (ביפנית: 四魂の玉), בו חפצה השדה. כאשר מצליחה קגומה להבריח את השדה בעזרת כח מסתורי ולא-מוכר, היא מוצאת את עצמה לפתע בתקופת הסנגוקו של יפן. קגומה מגלה בסביבה את עץ האלים המוכר לה מחצר ביתה, ונדהמת למצוא נער ישן הנעוץ אל העץ עם חץ בלבו. בהתקרבה לבחון את הנער מקרוב, היא מגלה כי במקום אוזניים אנושיות יש לו שתי אוזני כלב לבנות. אך לפני שמספיקה קגומה להבין מה התרחש, היא נשבית בידי חבורת כפריים הלוקחים אותה לפגוש בכוהנת הכפר, קאֶדֵה. בראותה את קגומה, מספרת לה קאדה כי היא דומה כשתי טיפות לאחותה הבכורה המנוחה, קיקיוֹ, שהייתה אף היא כוהנת חזקה ובמותה שרפו את גופתה ביחד עם אבן השיקון. קאדה מוסיפה ומספרת על הניו (ביפנית:半妖, בן כלאיים של אדם ושד) בשם אינויאשה, שניסה 50 שנה לפני כן לגנוב את האבן מקיקיו, ופצע אותה אנושות בתהליך. אך קיקיו הספיקה לפני מותה לפגוע בו בחץ קסום ולשפד אותו על עץ הזמן לשינת עולמים מכושפת, ולהחזיר לידיה את האבן.

בשלב מאוחר יותר, מתברר כי לקגומה התגלגלה נשמתה של קיקיו וכי אבן השיקון נמצאת ברשותה, נעוצה בתוך גופה. כאשר שדת מרבה-הרגליים מצליחה לתלוש מקגומה את האבן ולבלוע אותה, כוחותיה מתחזקים לאין שיעור, וקגומה נאלצת לתלוש את החץ ולהעיר את אינויאשה, היחיד שיוכל להביס את השדה.

אבן השיקון

זמן קצר לאחר שמצליחים קגומה ואינויאשה להחזיר לידם את האבן הם מאבדים אותה בשנית, ובחיפושיה מנפצת קגומה את האבן בטעות לרסיסים. הרסיסים מתפזרים לכל עבר, ובכך מתחילה העלילה המתמקדת במסעותיהם והרפתקאותיהם של אינויאשה וקגומה בנסיון לאסוף את כל הרסיסים ולחברם בחזרה לאבן אחת. בחיפושיהם, הם פוגשים דמויות שונות המצטרפות אליהם במסעם, או לחילופין, מתנגדות להם מסיבות שונות. במהלך הסיפור, מתקרבים קגומה ואינויאשה ומפתחים רגשות אחת אל השני, אך הרומן שלהם משמש כעלילה משנית בלבד במהלך הסיפור.

## [עריכה] הסבר על המעברים בזמן

במהלך הסידרה מתבצעים הרבה מעברים בזמן בין תקופת הסנגוקו, התקופה בה חי אינויאשה ובו מתרחשת מרבית העלילה, לבין התקופה המודרנית, בה חיה קגומה עם משפחתה וחבריה. במהלך תקופת הסנגוקו של יפן העתיקה, מתה קיקיו לאחר שהיא מרתקת את אינויאשה לעץ, ומשאירה אותו במצב של שינה מכושפת. גופתה נשרפת ביחד עם אבן השיקון, לפי בקשתה. חמישים שנה מאוחר יותר, הבאר (שקיימת גם בתקופה העתיקה וגם בתקופה המודרנית, ומשמשת כשער בין התקופות) מביאה את קגומה, גלגול נשמתה של קיקיו מהמאה ה-20, מהעתיד לתקופת הסנגוקו. בתקופה זו עברו 50 שנה, כולם הזדקנו, אך לא קרה שום דבר משמעותי. כאשר קגומה או אינויאשה עוברים דרך הבאר הזמן בשתי התקופות ממשיך לזרום כרגיל, כלומר, אם קגומה מבלה שבוע ימים בתקופת הסנגוקו, באותו זמן עובר שבוע גם בביתה בתקופה המודרנית.

## [עריכה] הדמויות

- אִינוּיָאשָה (犬夜叉) - אינויאשה הוא שד למחצה - אביו היה שד ואימו בת אנוש. לאחר שנאראקו הרשע הפריד בין אינויאשה לקיקיו(והרג אותה), אינויאשה עדיין לא רצה להיפרד ממנה. לבסוף הוא התאהב בקגומה - בה מגולגלת נשמתה של קיקיו.
- קַגוֹמֶה (日暮かごめ) - קגומה היא נערה צעירה בת 15, שחיה את חייה בעידן המודרני. יום אחד היא ניגשה אל הבאר שליד ביתה, ואז לפתע יצאה מהבאר שדה שרצתה בשיקון נו טאמה (קיקיו מתה עם האבן הקדושה הזאת, וקגומה נולדה עם האבן בתוכה. השדה חטפה את קגומה דרך הבאר לעידן סנגוקו, שם פגשה את אינויאשה.

### [עריכה] דמויות מתקופת המדינות הלוחמות

- סֶשוֹמַארוּ (殺生丸) - אחיו של אינויאשה. סשומארו הוא שד מלא אך איבד את ידו השמאלית בקרב עם אינויאשה על טאסיגה, חרב הרוחות.
- קִיקְיוֹ (桔梗) - הכוהנת המתה (מִיקוֹ 巫女) שאהבה את אינויאשה. הוחזרה מהמתים למצב ביניים, בין חיים למוות, על ידי המכשפה-מפלצת (אוֹנִי 鬼), אורסו.

- קַאֶדֵה (楓) - מיקו (כוהנת שינטו), אחותה הצעירה של קיקיו. הגנה על הכפר מפני שדים ורוחות רעות ב-50 השנים מאז מותה של קיקיו. הראשונה שהבחינה בכך שקגומה היא גלגול נשמתה של קיקיו.

- מְיוֹגַה (冥加) - פרעוש שהיה מיודד עם אביו של אינויאשה, וכעת הוא מיודד עם אינויאשה. בדרך כלל בורח כשיש צרות.

- גָ'אקֶן (邪見) - שד המשרת את סשומארו והולך אחריו לכל מקום.
- שִיפוֹ (七宝) - שד שועל בן 7 שהתייתם מאביו, הנהרג בקרב נגד אחי הרעם. הצטרף לחבורתו של אינויאשה וסובל מהצקות, ספק בצחוק, מצד אינויאשה. קשור במיוחד לקגומה.

- מִידוֹרִיקוֹ (翠子) - מיקו (כוהנת שינטו) בעלת כוחות רוחניים חזקים ביותר החיה שנים רבות לפני תקופת הסנגוקו. נשמתה לכודה בתוך אבן השיקון יחד עם נשמתו של שד, והן נלחמות ללא הרף.

- שִינִידַמָצ'וּ (死魂虫) - שדים האוספים בשביל קיקיו נשמות אבודות של מתים כדי להמשיך את הקיום שלה(הם נקראים בסדרה ציידי נשמות).

- מִירוֹקוּ (弥勒) - נזיר בודהיסטי (הושי 法師) בעל חור שחור בכף ידו הימנית. מתנהג לעתים קרובות כרודף שמלות, אך בעל עניין רומנטי מיוחד בסנגו.

- הַאצִ'י (八衛門) - נשמה חביבה המסוגלת להחליף צורה ומתיידדת עם מירוקו. צורתו הטבעית של האצ'י היא זו של חיה המזכירה דביבון.

- נַארָאקוּ (奈落) - הרשע הגדול בסידרה. חצי-שד רשע במיוחד בעל מקורות מסובכים - הוא היה שודד ופושע בשם אוֹניגוּמוֹ, שנכווה בכל גופו בתאונה. אוניגומו הקריב את גופו והפך אותו למקום משכן לשדים שהתמזגו ויצרו את נאראקו - אך בתוך נאראקו עדיין שוכן ליבו האנושי של אוניגומו, שאוהב את קיקיו, ולכן נאראקו אינו מסוגל להביא את עצמו לפגוע בה. הוא אינו בוחל באף אמצעי להשגת מטרתו ולאחר תקופה בה התחבא בהר הקוראי הפך לשד מלא. לפני 50 שנה לפני שאינויאשה רותק לעץ נאראקו החליט לסכסך ביניהם והתחפש לאינויאשה ופצע את קיקיו ועכשיו היא מנסה להרוג את אינויאשה בגלל הסבל שנגרם לה,מבלי להבין שזה היה נאראקו.

- שאנְגוֹ (珊瑚) - מחסלת שדים אנושית, וככל הנראה המחסלת המנוסה ביותר בסדרה. נאראקו התשלט על אחיה וגרם לו לרצוח את אחיה ומשפחתה, וכעת מחזיק בו בתור משרת ועבד נאמן. נאראקו האשים במעשה את אינויאשה וגרם לה לרדוף אחריו, אך לאחר שהאמת יוצאת לאור שאנגו מצטרפת לחבורה ביחד עם חברתה וחיית המחמד, קירארה, בשאיפה לחסל את נאראקו.

- קוֹהַאקוּ (琥珀) - אחיה הקטן של סאנגו הנמצא תחת שליטתו של נאראקו, ומשמש כמשרתו ועבדו.

- קִירָיארַה (雲母) - בת לוויתה הנאמנה של סאנגו. שדה חתולית בעלת שני זנבות.

- קָאנַה (神無) - יצירתו הראשונה של נאראקו. שדה הנראית כילדה קטנה וחיוורת בעלת בגדים ושיער לבנים. בכוחה לגנוב נשמות בעזרת המראה שלה.

- קָאגוּרַה (神楽) - "מכשפת הרוח". יצירתו השנייה של נאראקו המשמשת כרוצחת שכירה המטפלת בבעיותיו, אך זוממת להרגו ולהשתחרר ממנו.

- קוֹגַה (鋼牙) - המנהיג הצעיר של שבט שדי הזאב. מנסה לאתר את נאראקו ולהשמיד אותו, שכן נאראקו חיסל את כל שבט שדי הזאב (פרט לקוגה עצמו ולשניים נוספים). מאוהב בקגומה ומעוניין לשאתה לאישה. נוהג לפנות לקגומה בכינוי "האישה שלי", מה שמעצבן מאוד את אינויאשה ומעורר בו רכושנות.

- רִין (りん) - ילדה שהתייתמה משני הוריה במלחמת האזרחים, והוצלה על ידי סשומארו ברגע של טוּב לב מצידו. מאז היא נגררת אחרי סשומארו וג'אקן במסעותיהם.

- טוֹטוֹסַאי (刀々斎) - זקן שיצר עבור אינויאשה וסשומארו את חרבותיהם, הטסאגה והטנסאגה.

- חבורת השבעה (השיצ'ינינטאי 七人隊)- חבורה של שבעה לוחמים להשכרה שנשלחה להילחם באינויאשה בפקודת נאראקו.

### [עריכה] הדמויות מהתקופה המודרנית

- סוֹתָה הִיגוֹרַאשִי (日暮草太) - אחיה הקטן של קגומה, הרואה באינויאשה מודל לחיקוי ומייחל להיות כמוהו כשיגדל. פונה לאינויאשה לרוב כ"Inu no nii-chan" (תרגום: "אחי הכלב", במובן של אח ביולוגי).

- גברת הִיגוֹרַאשִי - אמה של קגומה. נקראת בפשטות מאמא גם באנימה וגם במנגה.

- סבא - שמו האמיתי לא ידוע. סבה של קגומה הדואג להמציא בשבילה מחלות שונות ומשונות כתירוץ להיעדרותה מבית הספר.

- בוּיוֹ - החתול של קגומה. פרוותו לבנה עם כתמים חומים והוא שמן במיוחד. משך את קגומה אחריו לבאר בפרק הראשון בסדרה ובזכותו החלה ההרפתקאה. בויו ואינויאשה מסתדרים זה עם זה למרות שאינויאשה נוהג להציק לו (אינויאשה הוא, כזכור, כלב).

- יוֹקַה, אָרִי ואַיוּמִי - שלושת חברותיה הטובות של קגומה מבית הספר. מתעניינות כל הזמן בפרטים על "החבר" של קגומה ומנסות לשדך אותה להוג'ו.

- הוֹג'וֹ (北条) - חברה לכיתה של קגומה המתעניין באופן תמידי בבריאותה. הוא מאוהב בקגומה ורוצה לצאת איתה. אחד מאבות אבותיו, הוג'ו אקיטוקי, פוגש בקגומה בתקופת הסנגוקו ומתאהב בה גם הוא.

## [עריכה] סרטי אינויאשה

ארבעה סרטים יצאו תחת הכותרת "אינויאשה":

### [עריכה] Love Which Transcends Time

שם הסרט: Love Which Transcends Time/אהבה אשר מתעלה על הזמן.

שם מקורי ביפנית: Toki o koeru omoi/犬夜叉　時代を越える想い.

שנת יציאה: 2001 (הראשון במספר).

סוג: פעולה, פנטזיה, קסם.

| פרטי עלילה ("ספוילרים") מופיעים בהמשך.

תקציר הסרט: בתחילת הסרט, נלחם אביו של אינויאשה, שד-כלב חזק, בשד חזק אחר בשם היוגה (Hyouga). אביו של אינויאשה מנצח בקרב, כובל את כוחותיו של היוגה ומקפיא את השדים השמתייכים לשבט שלו. 200 שנה מאוחר יותר, מנפצת קגומה בטעות את אבן 4 הנשמות לאלפי רסיסים, המתפזרים לאורכה ולרוחבה של יפן הפאודלית. אחד מרסיסי האבן מתגלגל לבנו של היוגה, מנומארו (Menoumaru) ומחזיר אותו לחיים. מנומארו ששב לתחיה, מחזיר לחיים את שתיים ממשרתותיו - הארי (Hari) ורורי (Ruri). מנומארו חושק בכוחותיו של אביו, שנכבלו, כזכור, על ידי אביו של אינויאשה. כדי להשיג אותם, הוא זקוק לטסאיגה, חרבו המכושפת ורבת העוצמה של אינויאשה. מנומארו, אומנם, לא יודע היכן נמצאת טסאיגה. הוא שולח את הארי ואת רורי כדי לחפש אותה סשומארו, אחיו הבכור של אינויאשה. בנוסף הוא שולח עקרב ענקי כדי לחפש את החרב אצל אינויאשה. מנומארו מגלה לבסוף שהחרב נמצאת בידי אינויאשה, והוא מנסה מספר דרכים לאורך הסרט כדי להשיג אותה. למשל - עקיצת קירארה עם העקרב הענקי ובכך לשלוט בה; העתקת חלל הרוח של מירוקו; חטיפת קגומה כדי שאינויאשה יבוא לחלץ אותה והשתלטות על גופה כדי לגרום לה להרוג את אינויאשה.

  עמוד הסרט ב-IMDB

### [עריכה] Castle Beyond the Looking Glass

שם הסרט: Castle Beyond the Looking Glass/הטירה שמעבר למראה.

שם מקורי ביפנית: Kagami no Naka no Mugenjou/犬夜叉 鏡の中の夢幻城.

שנת יציאה: 2002 (השני במספר).

סוג: פעולה, הרפתקאה, פנטזיה, קסם.

| פרטי עלילה ("ספוילרים") מופיעים בהמשך.

תקציר הסרט: הסרט מתחיל כאשר החבורה שלנו לוחמת בנאראקו בלי אינויאשה. הלילה הוא לילה חסר ירח, ובלילה שכזה אינויאשה מאבד את כוחות השד שלו. הוא מתחבא כדי שנאראקו לא יגלה זאת. כשהשמש זורחת, אינויאשה מקבל בחזרה את הכוחות שלו, ובעזרתו החבורה הורגת לבסוף את נאראקו. חלל הרוח של מירוקו, שהיה תוצאה של קללה של נאראקו, נעלם ולבה של קאגורה חוזר אליה לבסוף. החבורה מתפרקת, וכל אחד הולך לדרכו. אינוישה, שיפו וקגומה ממשיכים במסעותיהם יחדיו, סאנגו וקוהאקו, אחיה, חוזרים לכפר כדי לשקם אותו, מירוקו חוזר הביתה וקאגורה וקאנה עוברות את "מראת החיים" לצידה השני. שם פוגשות השתיים נסיכה בשם קאגויה (Kaguya), אשר מבקשת ממנה לשחרר אותה בכך שימצאו חמישה חפצים מיוחדים וישליכו אותם לאגם בהר פוג'י. בתמורה לשחרורה, הנסיכה מבטיחה להראות לשתיים מהו חופש אמיתי. בעוד קאגורה וקאנה אוספות את החפצים, אינויאשה, קגומה ושיפו פוגשים אדם בשם הוג'ו (Hojo), אשר מספר להם על תעלומת הירח המלא ועל גלימת גן העדן. הוא מספר להם שזו המשימה שלו להשמיד את הגלימה. סאנגו וקוהאקו ומירוקו והאצ'י (Hatchi), כל זוג בנפרד, יוצאים למסע לפתור את תעלומת הירח המלא. בהמשך הסרט משתחררת קאגויה מהמראה, ומעבירה את הטירה שלה מעבר למראה. היא מנסה להשיג את גלימת גן העדן. המכשפה מצליחה ומגיע אל גלימת גן העדן ופוגעת בקגומה (לוקחת אותה בשבי)ומישם העניין מסתבך החבורה מתאחדת על מנת להציל את קגומה ואינושה חווה את נישקתו הראשונה עם קגומה על מנת להציל את חיו (הוא מגלה שהוא אוהב את קגומה יותר מקיקיו).ואז לקראת סוף הקרב נאראקו חוזר מתוך גופו של קוהאקו והכל מתחילה מהתחלה

  עמוד הסרט ב-IMDB

### [עריכה] The Sword of World Conquest

שם הסרט: The Sword of World Conquest/החרב של כיבוש העולם.

שם מקורי ביפנית: Tenka Hado no Ken/犬夜叉 天下覇道の剣.

שנת יציאה: 2003 (שלישי במספר).

סוג: פעולה, הרפתקאה, פנטזיה, קסם.

| פרטי עלילה ("ספוילרים") מופיעים בהמשך.

תקציר הסרט: אביו של אינויאשה נמצא בקרב עם שד בשם ריוקוטסוסי (Ryuutosusei). הוא אומנם מנצח בקרב, אבל מצבו אנוש והוא גוסס. סשומארו מבקש מאביו שיתן לו את החרבות טסאייגה וסאו'וגה לקראת מותו. אביו לא מסכים, ויוצא בדרכו לטירה בה עומד להיוולד בכל רגע אינויאשה. צבא הטירה לוחם באביו של אינויאשה ומונע ממנו להיכנס לטירה, בעוד סאטסונה נו טאקמרו (Setsuna no Takemaru) רוצח את איזיואי (Izyoi), אמו של אינויאשה, על כך שילדה חצי-שד (הניו). אביו של אינויאשה הזועם הורג את שומרי הטירה ומחיה את איזיואי בעזרת טנסאיגה (החרב שתורש בירושה לסשומארו). בנתיים החיילים הנותרים מעלים את הטירה באש. מחשש לחיה, אביו של אינויאשה נותן לאיזיואי גלימה חסינה לאש ("גלימת העכברושים", שתתגלגל מאוחר יותר לידיו של אינויאשה), כדי שתוכל לצאת בשלום מהטירה עם בנם שרק נולד. הוא נשאר בטירה כדי להילחם בטאקמרו, מביס אותו ויוצא מהטירה הבוערת. הוא מפקיד את החרבות (טסאיגה, טנסאיגה וסאו'וגה) בידי טוטוסאי (Toutousai), חברו שיצר את החרבות. בעצת מיוגה (Myouga) וסאיה (Saya), שני ידידים נוספים של אביו של אנויאשה, מוחלט שהחרב טסאיגה תורש לאיוניאשה, שהחרב טנסאיגה תורש לסשומארו ושהחרב סאו'וגה תישאר בידי סאיה.

200 שנה מאוחר יותר קגומה מנפצת את אבן 4 הנשמות ומשחררת את אינויאשה. החרב התגלגלה לביתה של קגומה בעידן המודרני, והחותם שסאיה שם עליה בזמנו עומד לפוג. סאיה יוצא לחפש את אינויאשה בעידן המודרני, והוא מוצא אותו עם קגומה בפארק. סאיה מודיע לאינויאשה שאם הוא לא יגע בחרב ויחדש את החותם, החרב הולכת לזרוע הרס בעולם. אינויאשה ספקני ולא מאמין לסיפור של סאיה. באותו הרגע החרב נועצת את עצמה באדמה וזורעת הרס וחורבן בסביבתה. אינויאשה אוחז בחרב ומתכוון להשליך אותה אל העידן הפאודלי דרך הבאר, בעוד החרב, המתגלה כחרב רשע, משתלטת עליו. כשהוא מגיע לעידן הפאודלי הוא לגמרי תחת שליטת החרב, והוא משמיד כל מה שנקרה בדרכו. קגומה מגיעה בעקבותיו לעידן הפאודלי, וביחד עם סאנגו, שיפו ומירוקו היא יוצאת לחפש את אינויאשה. לבסוף אינויאשה מצליח להיפתר מהחרב המרושעת, אך החרב מחיה את טאקמרו והופכת אותו לאדונה. מיוגה מספר לאינויאשה שרק אם טסאיגה וטנסאיגה ילחמו יחד, יוכלו להביס את החרב. משמע - הוא וסשומארו, המתעבים זה את זה, יאלצו להילחם ביחד. הם מאחדים כוחות ויוצאים להביס את טאקמרו יחדיו.

  עמוד הסרט ב-IMDB

### [עריכה] Fire On Mystic Island

שם הסרט: Fire On Mystic Island/אש באי המיסטי.

שם מקורי ביפנית: Guren no Houraijima/犬夜叉 紅蓮の蓬莱島.

שנת יציאה: 2004 (רביעי במספר).

סוג: פעולה, הרפתקאה, דרמה.

| פרטי עלילה ("ספוילרים") מופיעים בהמשך.

תקציר הסרט: הסרט מתחיל בסיפור על שישה אחים (שלושה אחים ושלוש אחיות), שחיים על אי קטן. האי נשלט על ארבעה שדים, המכנים את עצמם "אלי המלחמה". על חמשת האחים הבכורים (שלושת האחים ושתיים מהאחיות) ישנה צלקת שניתנה להם בידי ארבעת אלי המלחמה כדי למנוע מהם לעזוב את האי. כאשר הם מנסים לעזוב את האי, הצלקת מכאיבה להם כאבי תופת. על האחות הקטנה, ארי (Ari), לעומת זאת, אין צלקת והיא יכולה לעזוב את האי. ארי בורחת מהאי, אך היא מותקפת על ידי אחד מארבעת אלי המלחמה, וניצלת ברגע האחרון בידי אינויאשה. מסתבר שהיא ואינויאשה מכירים אחד את השני. הם נפגשו לפני 50 שנה, כאשר אינויאשה וקיקיו נקלעו במקרה לאי של ששת האחים. ארי מתחננת לאינויאשה שיחזור איתה לאי ויעזור לה להציל את חמשת אחיה הכלואים בו, והוא מסכים. כאשר הם (ארי, אינויאשה וחבורתו) מגיעים לאי, הם מגלים מפי האחים שהאחות הבכורה מתכוונת להקריב את עצמה לאלי המלחמה, כדי שאלה לא יפגוע באחיה. אינויאשה ממהר למקדש ומונע ממנה לעשות זאת ברגע האחרון, אך נכלא ביחד איתה במקדש. כאשר אינויאשה משתחרר, אחת הכוכנות מביאה להם מהמקדש את התיבה שמכילה את סוד כוחם של אלי המלחמה - בלעדיה הם חסרי כוחות. אלי המלחמה זועמים ורוצים את התיבה שלהם בחזרה. הם מפעילים כוהנת שהם יצרו מדם שמצצו מקיקיו 50 שנה קודם, כדי שזו תהרוג את אינויאשה ותחזיר את התיבה. העובדה שהכוהנת המזוייפת נראית בדיוק כמו קיקיו מקשה על אינויאשה ללחום בה, שכן אינויאשה מאוהב בקיקיו.אבל לבסוף אינוישה מצליח חגבור על הכוהנת המזויפת ומביס את אלי המלחמה ומציל את האחים

## [עריכה] קישורים חיצוניים

- אינויאשה, במסד־הנתונים הקולנועיים IMDb (אנגלית)
- אינויאשה ישראל
- האתר הרשמי לאינויאשה-ביפנית
- קהילת טלמאנגה הרישמית MSN
- קהילת אינויאשה וחברים ב-MSN

מקור: http://he.wikipedia.org../../../%D7%90/%D7%99/%D7%A0/%D7%90%D7%99%D7%A0%D7%95%D7%99%D7%90%D7%A9%D7%94.html

קטגוריות: אנימה | מאנגה | אינויאשה | סדרות מצוירות | סדרות טלוויזיה לילדים | סדרות לילדים משנות ה-2000

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- العربية
- Català
- Deutsch
- Esperanto
- Español
- Suomi
- Français
- Galego
- Hrvatski
- Magyar
- Bahasa Indonesia
- Italiano
- 日本語
- 한국어
- Молдовеняскэ
- Norsk (bokmål)
- Polski
- Português
- Română
- Русский
- Svenska
- ไทย
- Tagalog
- Українська
- 中文